મરવાનું તો આપણે છે જ, કૂતરાના મોતે મરવું છે કે પછી મોત આવે એ પહેલાં સાવજની જેમ જીવી બતાવવું છે એનો ફેંસલો આપણે કરવાનો છે. વૉટ્સઍપ અને ફેસબુકના મેસેજ તથા કમેન્ટ્સમાં આપણી યંગ જનરેશન ડૂબેલી રહેશે અને પાડોશી દેશો આક્રમણ કરીને આપણને કચડી નાખશે એવી દહેશત મનમાં જાગ્યા કરે છે. ભારત મારો દેશ છે, ભારત મારો ધર્મ છે, ભારત મારું કર્તવ્ય છે, ભારત મારી નિષ્ઠા છે, ભારત મારો શ્વાસ છે, ભારત મારો પ્રાણ છે, ભારત મારું સર્વસ્વ છે એવી અવિચલ ખુમારી આપણા લોહીમાં વહેતી થશે તો જ આપણું અસ્તિત્વ ટકી રહેશે. નહીંતર આપણે પણ તૂટી જઈશું અને દેશ પણ તૂટી જશે.